भारत हादरनि गुबुन हादरसाफोरनि रिजायनायाव आसाम हादरसायाव कर’नानि भेकसिन लानाया उनफिननानै दं। जा समाव कर’ना जिउसानि थामथि दोहौआ फैगासिनो दं होननानै खौरां ओंखारबाय थादों बे समावबो आसाम हादरसायाव दिनैसिम 12.44 जौखोन्दोल’ सुबुंफोरा नैथि भेकसिनखौ लादों होननानै खौरां मोननाय जादों। गुबुन फार्से कर’नानि गिबि भेकसिन लानाया 57.73 जौखोन्दो । हादरसायाव दासिम 18 बोसोर बैसोनि सानि 42.27 जौखोन्दो सुबुंफोरा गिबि भेकसिनखौनो थुजानो मोनाखै। बिदि थासारिनि थाखाय सावस्रि गोनोखोयारिफोरा गिखांनाय मोननाय बादि कर’नानि थामथि दोहौआ जायोब्ला, अब्ला आसामाव फिन मोनसे गिख्रंथाव थासारिखौ जागोन बादि नुहुरो। हादरसानि सावस्रि बिफाना फोसावनाय बादिब्ला हादरसायाव भेकसिन थुनो गोनां 18 बोसोर बैसोनि सानि सुबुंफोरा जाबाय 2 कौटि 31 लाख 31 रोजा। बिनि गेजेराव दा समसिम हादरसायाव कर’नानि गिबि भेकसिनखौ लादों सा 1,33,55,232 सुबुंफोर।